आंकारा , 31 अक्टबर : तुर्की आरो ग्रीसआव गोख्रों बांग्रिं मावनायखौ शुक्रबारखालि मोन्दांथिनाय जायो । रिक्टार स्केलआव 7 गोख्रोंथिजों फैनाय बे बांग्रिजों गोबां न' - बांफोरा खहा जायो । बांग्रिं मावनायनि उनाव बोखांनाय आरो मदत होनाय हाबाखौबो लोगो लोगोनो खुंथाया मावफुंगासिनो थायो । सुलुंनि बादिब्ला , बांग्रिं मावनायनि उनावनो सुनामिनि एलार्टबो फोसावनाय जायो । सुलुङाव बेखौबो बुंदोंदि , लैथो सेरनि ओन्सोलफोराव थानाय सहरफोराव लैथोनि दैया बोहैबोनानै हाबफैनो हमबाय । बे बांग्रिं मावनायनि मिरु थावनिखौ तुर्कीनि इजमिर हादाबसानिफ्राय 17 कि : मिः गोजाननि एजिएन लैथोनि 16 कि : मिः गोथौनिफ्राय मावग्लुंबोदों होन्नानै बुबुनाय जादों । बे बांग्रिंजों इजमिर राइज्योआवनो बांसिन खहा जायो । बे सहरनि 20 निख्रुइबो बांसिन न'फोरा बाइग्रबजोबो आरो दासिम सा 4 सुबुं थैनायजों लोगोसे जौसेनि बांसिन जोखोम जानाय फाहाम सिबिथायनिफ्राय मिबथिहोनाय जादों । बे बांग्रिंआ तुर्कीनि इस्तानबुल सहर आरो ग्रीसनि एथेन्स नोगोरखौबो सोमावग्लुंहैयो । अदेबानि बे सहर मोननैयाव खहा जानायनि दासिम खौरां मोन्नो हानाय जायाखै । 
तुर्की आरो ग्रीसआव 7 रिक्टार स्केलनि बांग्रिं , सुनामिनि सांग्रांथि